text: [{"text_idx": "#000002", "text": "Veika Vakasaenisi & na iVolatabu"}, {"text_idx": "#000006", "text": "O via wilika na ulutaga qo ena vosa %?"}, {"text_idx": "#000008", "text": "Keimami vakarautaka na sala vinaka duadua mo kila kina na ka e kaya na iVolatabu. E rawa ni vukei iko na neimami iwalewale ni veivakavulici mo:"}, {"text_idx": "#000009", "text": "Kila na ka e yalataka na iVolatabu ena veigauna se bera mai"}, {"text_idx": "#000011", "text": "Cava e caka ena vuli iVolatabu?"}, {"text_idx": "#000012", "text": "E saumi na vuli iVolatabu?"}, {"text_idx": "#000014", "text": "Au na tekivu vuli vakacava?"}, {"text_idx": "#000015", "text": "Rawa niu tovolea mada ga e dua na lesoni?"}, {"text_idx": "#000016", "text": "Au sa na dua na iVakadinadina i Jiova keu vuli iVolatabu?"}, {"text_idx": "#000017", "text": "Rawa niu vakayagataka ga noqu iVolatabu?"}, {"text_idx": "#000018", "text": "Rawa niu sureta eso tale mera vuli vata kei au?"}, {"text_idx": "#000019", "text": "Vakacava keu vuli tu ena dua na gauna kei ira na iVakadinadina i Jiova, e rawa niu vuli tale?"}, {"text_idx": "#000020", "text": "Au rawa ni vulica ga vakataki au na iVolatabu?"}, {"text_idx": "#000021", "text": "Ena vukei iko e dua na iVakadinadina i Jiova mo kila vinaka na iVolatabu ni drau vulica vata na ulutaga yadua ena ivola, Marau me Tawamudu! O na kila vinaka kina na ka e kaya na iVolatabu, ena yaga tale ga vei iko. Sarava na vidio qo mo kila kina e levu tale na ka."}, {"text_idx": "#000023", "text": "Sega. Keimami muria ga na ivakasala i Jisu vei ratou nona tisaipeli: \u201cE soli wale vei kemudou, dou solia wale tale ga.\u201d (Maciu 10:8) E sega tale ga ni saumi na iyaya ni veivakavulici me vaka na iVolatabu, kei na ivola e kena ulutaga, Marau me Tawamudu!"}, {"text_idx": "#000024", "text": "E tiko ena ivola e 60 na lesoni. Ena vakatau sara ga vei iko na toso ni vuli. Ia e levu era dau vulica e dua, se sivia na ulutaga ena dua na macawa."}, {"text_idx": "#000025", "text": "1. Vakalewena na fomu ni kere vuli iVolatabu ena neimami website. Ena qai veitaratara yani vei iko e dua na iVakadinadina i Jiova me salavata ga kei na ka o vakalewena mai ena fomu qori.\n2. Ena veitaratara yani o koya ena vakavulici iko. Ena vakamacalataka vei iko na cakacaka ni vuli iVolatabu, ena sauma tale ga nomu lomatarotaro.\n3. Drau na tuvanaka sara na iwalewale ni nomu vuli. E rawa ni caka na vuli ni gole yani i nomu vale o koya me vakavulici iko, se drau vakayagataka na talevoni, video call, vola ivola, se imeli. Rawa ni dua na aua na vuli, ia e rawa ni lekaleka se balavu me vakatau ena kemu ituvaki."}, {"text_idx": "#000026", "text": "1. Vakalewena na fomu ni kere vuli iVolatabu ena neimami website. Ena qai veitaratara yani vei iko e dua na iVakadinadina i Jiova me salavata ga kei na ka o vakalewena mai ena fomu qori."}, {"text_idx": "#000027", "text": "2. Ena veitaratara yani o koya ena vakavulici iko. Ena vakamacalataka vei iko na cakacaka ni vuli iVolatabu, ena sauma tale ga nomu lomatarotaro."}, {"text_idx": "#000028", "text": "3. Drau na tuvanaka sara na iwalewale ni nomu vuli. E rawa ni caka na vuli ni gole yani i nomu vale o koya me vakavulici iko, se drau vakayagataka na talevoni, video call, vola ivola, se imeli. Rawa ni dua na aua na vuli, ia e rawa ni lekaleka se balavu me vakatau ena kemu ituvaki."}, {"text_idx": "#000029", "text": "Io, vakalewena ga na fomu ni kere vuli iVolatabu ena neimami website. Ni veitaratara yani e dua na iVakadinadina i Jiova, tukuna vua ni o via tovolea ga na vuli mo raica ke o na taleitaka se sega. Ena vakayagataka o koya na brochure, Marau me Tawamudu! E tiko kina e tolu na lesoni e rawa ni o vakadeitaka kina mo vuli se sega."}, {"text_idx": "#000030", "text": "Sega. Ia keimami taleitaka na vakavulica na iVolatabu vei ira na tamata kece. Keimami sega ga ni vakasaurarataka e dua me lewena na neimami lotu. Keimami vakamacalataka tale ga ena veidokai na ka e kaya na iVolatabu. Ia e nomuni vakatulewa yadua sara ga na ka oni via vakabauta.\u20141 Pita 3:15."}, {"text_idx": "#000031", "text": "Io, rawa ni o digia na ivakadewa ni iVolatabu o via vakayagataka. Ia keimami marautaka na vakayagataka na iVakadewa ni Vuravura Vou, ni matata qai donu tale ga. Keimami raica ni levu era via vakayagataka ga na ivakadewa ni iVolatabu e matau vei ira."}, {"text_idx": "#000032", "text": "Io, rawa ni o sureti ratou nomu vuvale se itokani."}, {"text_idx": "#000033", "text": "Io. O na taleitaka sara na vuli ena gauna qo ni sa vakavoutaki na ka e vulici, qai vakarautaki sara ga me ganita na ituvaki ni bula ena gauna qo. O na sarava tale ga kina e levu na vidio kei na itaba, ena bulabula tale ga na vuli."}, {"text_idx": "#000034", "text": "Io. Dina ni levu na vuli iVolatabu era marautaka me dua e vakavulici ira, ia eso era vinakata mera tekivu vuli mada ga vakataki ira. Na iVukevuke ni Vuli iVolatabu e tiko ena neimami website, e tu kina eso na ivukevuke kei na iwalewale e rawa ni vukei iko ni o vulica na iVolatabu. Qo eso na ivukevuke ena rawa ni yaga vei iko:"}, {"text_idx": "#000035", "text": "Lesoni ni Vuli iVolatabu ena Internet (Online Bible Study Lessons). Ena saumi kina eso na taro bibi me baleta na bula, me vaka: O cei na Kalou? Na cava e yaco tiko kina na ca kei na rarawa? Ena vakaotia na Kalou na rarawa?\nVidio Vakaivolatabu. Ena saumi na taro vakaivolatabu ena vidio leleka qo.\nSaumi na Taro Vakaivolatabu. Ena saumi e levu na taro vakaivolatabu ena ulutaga qo.\niVakamacala ni Tikinivolatabu. O na kila kina na ibalebale ni tikinivolatabu kilai levu."}, {"text_idx": "#000036", "text": "Lesoni ni Vuli iVolatabu ena Internet (Online Bible Study Lessons). Ena saumi kina eso na taro bibi me baleta na bula, me vaka: O cei na Kalou? Na cava e yaco tiko kina na ca kei na rarawa? Ena vakaotia na Kalou na rarawa?"}, {"text_idx": "#000037", "text": "Vidio Vakaivolatabu. Ena saumi na taro vakaivolatabu ena vidio leleka qo."}, {"text_idx": "#000038", "text": "Saumi na Taro Vakaivolatabu. Ena saumi e levu na taro vakaivolatabu ena ulutaga qo."}, {"text_idx": "#000039", "text": "iVakamacala ni Tikinivolatabu. O na kila kina na ibalebale ni tikinivolatabu kilai levu."}, {"text_idx": "#000040", "text": "Rawa ni o Wilika Tale ga"}, {"text_idx": "#000041", "text": "Marau me Tawamudu!\u200b\u2014Tekivutaki na Vuli iVolatabu."}, {"text_idx": "#000042", "text": "Na brochure qo e rawa ni tekivu kina na porokaramu ni vuli iVolatabu, e sega ni saumi."}, {"text_idx": "#000043", "text": "Na vuli iVolatabu qo ena sega ni saumi qai tiko e dua mo drau na veivosakitaka na iVolatabu."}, {"text_idx": "#000044", "text": "Vuna mo Vulica Kina na iVolatabu"}, {"text_idx": "#000045", "text": "Na iVolatabu e sauma na ka era dau lomatarotarotaka tu e levu e veiyasa i vuravura. O na via kila tale ga?"}, {"text_idx": "#000047", "text": "Se mani vakacava na nomu isususu, o rawa ni kila na itukutuku ni Kalou ena iVolatabu."}]